ANAY AQVAYLI ZDAT TUDDSA N LEǦNAS YEDDUKKLEN
S yisem-iw d yisem n Unavad aqvayli uedil, S yisem n umussu n wafraniman i Teqvaylit d uselway is, Mas Vueziz At Cebbi, Azul fellawen akken ma tellam
Tanemmirt i mi d tusam s leveed armi d New York, i wakken ad tikkim di tigawt a ara yeqqimen deg mezruy nneɣ.
Si tqucac n idurar nneɣ âlayen, ar izuɣar nneɣ yessarwalen laẓ fellaneɣ, si yaltxlijt ar yal agemmun, si yal taddart ar yal iɣrem, si yal taxṛivt ar yal leerc, Tamurt Taqvaylit, am yiwen wemdan, tger-d tiɣri id nusa ad-d nessiweḍ i wmaḍal akken ma yella, amaḍal isvedden axxam is s yisem n leǧnas yeddukklen da di New York.
Tiɣri ya d tin id yeqqaren :
Nek, Tamurt Taqvaylit, d nek, aɣlan aqvayli, asirem nneɣ ameqran, asirem nneɣ yugaren ak° wiyaḍ d akken ad nili d lǧens ger leǧnas yeddukklen. Asirem nneɣ d akken a nili d’ilelliyen.
Assa, nezzazef agu iɣ iregglen avrid i wallen, nekkes akukru iɣ ikerrfen tagcrirt i tikli. Yuli was tvan taft, assa i nevɣa d tilelli, i nevɣa d timmunent.
Wa a-t yeqqar i wa, tuddsa i tayeḍ, tamurt i tid itt id isuman, tiɣilt i wexnaq, asif i yillel adrar i ygenni, aggur n tziri i yetran d waggur n yiṭij !
Aɣlan aqvayli yekker ar yiman is ad izwi yal azaglu it yurzan. Azekka-s d tudert, talwit d yiseɣ d tilelli .
Nekni id yessawḍen ar da, ig ddren ass n tlelli xas s wudem azumlan am assa, tikta nneɣ di tazwara smektayent aɣ-d tid d wid ak° yeɣlin ɣef tlelli d yiseɣ n yal aqvayli. Yiwen seg neɣ ur yesei azref a-ten yettu.
Taggmatt nneɣ nefka-tt i ymekraf isertanen n tlelli, aytma nneɣ imẓaven am Kamel Eddine Fekhar d yemeddukkal is.
Ul nneɣ yedda d iɣerfan ayettnaɣen f tlelli nsen am uɣref akatalan, aɣref Askadi (Euskadi), Aɣref asekkut (Scottish people), akibikwa, d uzawad.
Tudert i waɣlan aqvayli, Tudert i Taqvaylit tilellit
New York 11/10/2015
Mas Feṛḥat At Seid
Aselway n Unavad Aqvayli Ueḍil
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn kab_Latn